Page:Scotish Descriptive Poems - Leyden (1803).djvu/229

 adubhramar romhaind, dith teagaisg fhirindigh oraind, andas am briathruibh féin, agas as adteangaidh ghnathaidh ghaoideilge.

Acht chena do fhosgail Dia na nuile chumhacht, agas Rí nan dal & na narchaingeal róid agas slighthe suaithenta & doirsi dhúine anois, da chur ag ceill dúinn go bsuil ceadaighthe againd an sgriobhtuir diadha do léghadh agas do thuigsin agas do chur ag ceill do na poibleachaibh. Agas'sós go bsuill foirm agas bridh na nurrnaidheadh agas modh freasdail na Sacramuinteadh & foirceadal an chreidimh Crisdaidhe arna chur ancagar dúinn o na braithreachaibh crisdaidhe dobhí sa chathraidh dara comhainm Geneua. Acht ata ní cheana dabsaicind duine éigin do thaobh ghaoidheal Alban no Eireand, do ghebhadh do láimh an uireadsa do chuidiughadh do dhenamh re heagluis Dé, an leabhar beagsa do chur ag canamhain ghaoidilge asad tuigsedis cach é, do badh maith lium é. Agas ni rachaind féin aseilbh an tsaothairse do dhenamh. Agas onach bfuaras sin, & mátá fé and nach aithnidh dhamhsa é fós, do ghabhas féin do laimh ar grádh Dé agas na heagluise meisneach is mó ina mhac faind, agas mo chumhachta do dhenamh. In dochas go geuideochadh Dhia lium im uireasbhuidh agas im aineolas.

Acht cheana. Saoilim fós nach bfuil imarcaidh no easbhuidh andso acht mar tá fé agclé na laidne & anghaillberla, Acht mura bsuil vireabhuidh no imarcaidh and do reir dheachtaidh no cheirt na bsileadh ar an ngaoidheilg. An ni ar nach bfuil feidhm no foghnamh agan sgribhtuir dhiadha air, agas is teare neach aga bfuil